Бурак Озчивит

Бурак Озчивит (); тав. 24 декабри 1984, Сариер, Истанбул, Туркия) — ҳунарпеша ва мудели турк.

 Зиндагинома 
Бурак Озчивит 24 декабри соли 1984 дар ноҳияи Сариери вилояти Истанбул таваллуд шудааст. Сардори оила Булент Озчивит соҳиби як тарабхонаи хурди анъанавӣ буд, ки ба меҳмонон ва сокинони шаҳр хидмат мекард. Модар Ҷейҳан Озчивит ба нигоҳубини хона ва тарбияи Бурак ва хоҳари калониаш Бурҷун машғул буд.
Дар хурдсолӣ Бурак кӯдаки хеле ором буд ва ба модараш мушкилоти зиёд надод. Вай тамоми рӯз дар телевизор филмҳои тасвирӣ тамошо мекард ва худро дар шакли қаҳрамонҳои афсонавӣ тасаввур мекард. Бузург шуда, Бурак ба варзиш шавқ пайдо кард ва тамоми вақти холии худро дар толори варзишӣ ва дар майдони футбол мегузаронд. Дар наврасӣ, ӯ ва оилааш ба шаҳри Истамбул кӯчиданд, ки дар он ҷо барои ҷавон дурнамои нав кушода шуд. Ӯ пас аз хатми мактаби миёна дар шуъбаи синамо, санъати тасвирӣ ва аксбардории Донишгоҳи Мармараи Истанбул дохил шуда бо муваффақият онро хатм кардааст. Аз соли 2003 то 2007 дар соҳаи муделӣ кор кардааст. Соли 2003 ба мукофоти беҳтарин мудели Туркия ва соли 2005 дар озмуни беҳтарин модели ҷаҳон ҷои дуюмро гирифт.

 Фаъолият 
Бурак Озчивит аввалин нақши хурди худро дар триллери Eksi 18 бозид. Пас аз як сол, ба ӯ нақши калидӣ дар мелодрамаи мазҳакавии «Zoraki Koca» (Шавҳари маҷбурӣ)-ро пешниҳод карданд. Вай инчунин дар филми даҳшатангези “Musallat” (Сироятёфта), силсилафилмҳои мазҳакавии "Хонаи оилавӣ" (Baba Ocağı), драмаи психологии "Хиёнат" (İhanet) ва силсилафилми наврасии "Розҳои хурд" (Küçük Sırlar) нақш офаридааст. Ҳунарпеша дар силсилафилми таърихӣ ва биографии "Асри муҳташам", ки дар он нақши Малкочоғлу Балӣ Бойро офаридааст, хеле муваффақ шудааст. Қаҳрамони асосиро дар ин силсилафилм Холид Эрганҷ бозидааст. Нақши навбатии Бурак ӯро дар тамоми ҷаҳон машҳур сохт.  Ин версияи нави достони классикии "Çalıkuşu" буд, ки дар он ҳунарпеша нақши қаҳрамони асосӣ - Комронро ва ҷуфти ӯро ҳамсари ояндааш Фахрия Эвҷан бозидаанд.

Ҳунарпеша барои сабти навбати зиёд интизор нашул, зеро мухлисони тамоми дунё аз Бурак Озчивит филмҳои нав ва навро талаб мекарданд. Ба ӯ нақши асосӣ дар мелодрамаи "Ишқ монанди ту аст" (Aşk Sana Benzer) пешниҳод намуданд, худи ҳамон сол соли 2015 ҳунарпеша дар силсилфилми дигари туркӣ, қиссаи румонтикии "Ишқи сиёҳ" (Kara Sevda), ки қариб дар тамоми дунё намоиш дода шуд, нақши асосиро соҳиб шуд.  Нақши асосии зан дар ин расм ва маҳбуби қаҳрамон Буракро Наслихон Атогул иҷро кардааст.

Сарфи назар аз он, ки ҳунарпешаҳо эҳсосоти ошиқонаро дар экран тасвир мекунанд, дар ҳаёти Бурак ва Наслихон шиддатҳо баста буданд, ки дар ниҳоят ба хусумати ошкоро табдил ёфтанд. Дар аввал ҳунарпешаҳо муносибатҳои дӯстонаро нигоҳ медоштанд ва кӯшиш мекарданд, ки бо оилаҳо дӯстӣ кунанд, аммо тадриҷан муносибатҳо бад шуданд. Тибқи овозаҳо, бӯсаи саҳнавии онҳо, ки боиси рашки дӯстписари Наслихон Атогул гардид, сабаби муноқиша шудааст. Бурак Озчивит бахшиш пурсид, аммо ин вазъро наҷот надод. Ҳангоми наворбардорӣ ҳунарпешаҳо бо ҳам суҳбат намекунанд ва кӯшиш мекунанд, ки ҳар вақте ки имконпазир аст, алоҳида нақшофарӣ кунанд.

Моҳи январи соли 2016 иловае нав ба филмномаи эҷодии Озчивит филми сабуки оилавии "Бародари ман" (Kardeşim Benim), ки дар он ӯ нақши Ҳоконро бозид, зам шуд. Соли 2017 Бурак Озчивит  бо нақши Ҳокон дар филми "Бародари ман 2" (Kardeşim Benim 2) баргашт.

Соли 2018 ӯ дар филми "Can Feda" нақши комиссар Алпарсланро офарид.

Аз соли 2019 дар силсилафилми таърихии "Kuruluş Osman" нақши Усмонӣ Бойро миёни ҳунарпешаҳо Нуриддин Сонмез ва Рақиб Саваш мебозад.

 Ҳаёти шахсӣ 
Соли 2015, ӯ бо ҳунарпеша Фахрия Эвҷан мулоқотро оғоз намудааст. Онҳо 9 марти соли 2017 дар Олмон номзадӣ намуда 29 июни соли 2017 дар Истанбул издивоҷ намуданд32-летний Бурак Озчивит из «Великолепного века» женился Леди@mail.ru. 13 апрели 2019, ҳамсараш дар беморхонаи амрикоӣ дар Истанбул писар (Каран) таваллуд намуд.

 Филмнома 
 Филмҳо Сол Номгӯй  Нақш 2007 Musallat Суат 2013 Zarafa Ҳасан 2015 Aşk Sana Benzer Биликчӣ Алӣ 2016 Kardeşim Benim Ҳоқон 2017 Kardeşim Benim 2  Ҳоқон 2018Can Feda Капитан Алпарслан Силсилафилмҳо Сол Номгӯй  Нақш 2006 Eksi 18 Мурод 2007  Zoraki Koca Умар Озпулод 2008–2009 Baba Ocağı Гювен 2010 İhanet Амир  2010–2011 Küçük Sırlar Чатин Оташоғлу 2011–2013 Асри муҳташам Малкочоғлу Балӣ Бой   2013–2014 Çalıkuşu Комрон 2015–2017 Ишқи сиёҳ Камол Сойдара 2019– Асосгузор: Усмон Усмон I

 Ҷоизаҳо 
Соли 2005 Бурак унвони "Беҳтарин мудели Туркия" - ро ба даст овард ва дар озмуни "Беҳтарин мудели ҷаҳон" сазовори ҷои дуввум шуд.

 Сол  Ҷоизаҳо  Гурӯҳ  Кор  Натиҷа2012  Ҷоизаи мардҳои сол  Ҳунарпешаи сол Асри муҳташам  2013  Galatasaray Донишгоҳ Ҷоизаи беҳтаринҳои соли 2012 Беҳтарин ҳунарпешаи телевизион  2014  12. YTÜ Stars of the Year Awards  Беҳтарин ҳунарпешаи писандидаи телевизион Çalıkuşu  13. Magazinci.com Internet Media (Беҳтаринҳо)  Беҳтарин ҳунарпешаи телевизион 4. Elle Style Awards  Ҳунарпешаи "Elle Style"-и сол  Донишгоҳи Халиҷ Ҷоизаи беҳтаринҳои соли 2014 Беҳтарин ҳунарпеша  20154. Bilkent Television Awards  Беҳтарин ҳунарпешаи драма Ишқи сиёҳ  6. Ayaklı Newspaper TV Stars AwardsБеҳтарин ҳунарпешаи драмаҳои телевизионӣ   2016  14. YTÜ Stars of the Year Awards  Беҳтарин ҳунарпешаи писандидаи филмҳо Aşk Sana Benzer 23. İTÜ EMÖS Achievement Awards  Муваффақтарин ҳунарпешаи филми сол  Aşk Sana Benzer  16. Magazinci.com Internet Media (Беҳтаринҳо)  Намоишномаи телевизионии сол Ишқи сиёҳ  2. Turkey Youth Awards  Беҳтарин ҳунарпешаи синамо  Aşk Sana Benzer Донишгоҳи Эге 5. Media Awards  Беҳтарин ҳунарпешаи телевизион Ишқи сиёҳ  10. GSUEN Awards  Беҳтарин ҳунарпешаи телевизион ва синамо Aşk Sana Benzer   43. Pantene Golden Butterfly Awards  Беҳтарин ҳунарпеша  Ишқи сиёҳ Беҳтарин ҷуфти телевизионӣ (Ниҳон & Камол)  201744. Pantene Golden Butterfly AwardsБеҳтарин ҳунарпеша The ONE Objective Awards Муваффақтарин ҷашни сол Ҷоизаи мардҳои солМаъруфтарин марди сол 2019Yıldız Technical UniversityҲунарпешаи беҳтарин  Can Feda 
 Нигаред низ 
Феҳристи ҳунарпешамардони Туркия

 Эзоҳ 

Пайвандҳо

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешаҳои мард асри XXI
Гурӯҳ:Зодагони Истанбул
Гурӯҳ:Муделҳои Туркия